নকশে জাহান চত্বর
নকশে জাহান চত্বর (ফার্সি: میدان نقش جهان ময়দান-ই নাগশ-ই জাহান; অনুবাদ: "বিশ্ব চত্বরের চিত্র"), যা ১৯৭৯ এর আগে সাইদ চত্বর (میدان سعید) এবং শাহ চত্বর (میدان شاه) নামেও পরিচিত ছিল। এটি ইরানের ইসফাহানের কেন্দ্রে অবস্থিত একটি বর্গক্ষেত্র। ১৫৯৮ এবং ১৬২৯ এর মধ্যে নির্মিত, এটি এখন একটি গুরুত্বপূর্ণ ঐতিহাসিক স্থান এবং ইউনেস্কোর বিশ্ব ঐতিহ্যবাহী স্থানগুলোর মধ্যে একটি। এটি ১৬০ মিটার (৫২০ ফু) প্রশস্ত ৫৬০ মিটার (১,৮৪০ ফু) দীর্ঘ (৮৯,৬০০ বর্গমিটার (৯,৬৪,০০০ ফু২))। এটি শাহ চত্বর বা ইমাম চত্বর নামেও পরিচিত। চত্বরটি সাফাবীয় যুগের ভবন দ্বারা বেষ্টিত। এই মসজিদের দক্ষিণ পাশে শাহ মসজিদ অবস্থিত। পশ্চিম দিকে আলী কাপু প্রাসাদ। এই বর্গক্ষেত্রের পূর্ব দিকে শেখ লোতফ আল্লাহ মসজিদ অবস্থিত এবং উত্তর দিকে কায়সারি গেট ইসফাহান গ্র্যান্ড বাজারের দিকে অভিমুখী। বর্তমানে শাহ মসজিদে নামাজ-ই-জুমেহ (জুমার নামাজ) অনুষ্ঠিত হয়। চত্বরটি ইরানি ২০,০০০ রিয়াল নোটের এক পিঠে চিত্রিত করা হয়েছে।